Зразумела, мая ідэя аб ГПА не прайшла, хоць і абралі мяне і дырэктара СШ №2 Алеся Сядзяку віцэ-прэзідэнтамі, а былога першага намесніка міністра адукацыі Мікалая Пятроўскага, якога я запрашаў і вёў з ім адпаведную размову, прэзідэнтам РГА “ТБШ”. Прафесар Леанід Ціханаў (прапанова Аляксея Саламонава) сваю кандыдатуру зняў з галасавання. Цяпер думаю, што я не меў рацыю, усё-роўна не прапусцілі б улады такую структуру як ГПА, хоць і стаю на тым, што нельга было ў любы перыяд безаглядна адкідаць чыноўнікаў ад нацыянальнай справы. Трохі пазней нам прыйшлося нават перапрацоўваць не па сваёй волі ўжо зацверджаны Міністэрствам юстыцыі Статут, каб замяніць словы “прэзідэнт”, “віцэ-прэзідэнт” на “старшыню” і г.д. Мяне абяруць прэзідэнтам таварыства праз тры гады.